吃貨橫掃深圳|梁凱晴拍浸浴驚走光將泳衣綁到緊一緊:綁到紅晒
梁凱晴今日(5/4)現身將軍澳電視城出席無綫節目《吃貨橫掃深圳》記者會。凱晴受訪時表示除了與其他吃貨主橫掃深圳,捐窿捐罅發掘飲食攻略之外,還要身穿比堅尼上陣浸浴大派福利:「其實喺拍之前我係有啲壓力,因為我係未試過拍呢類型嘅嘢,變咗我係有啲擔心,驚拍出嚟唔知好唔好睇,而我喺拍一個星期前已經開始不停咁做運動,同埋節食,變咗係會有啲壓力,不過到拍晒之後再睇返,肥出到嚟個效果都好好,個人係鬆咗一口氣。(拍嘅時候有冇做防走光措施?)我係將件泳衣綁到好緊,到我換衫嘅時候,發覺原來綁到紅晒。」